b'\n_START_ARTICLE_\nTriumvirat\n_START_SECTION_\nRomerske triumvirater\n_START_PARAGRAPH_\nOpprinnelig var et triumvirat en s\xc3\xa6rskilt kommisjon p\xc3\xa5 tre menn som ble utnevnt for spesielle administrative oppgaver utover de faste pliktene til romerske magistrater. Triumviri capitales overv\xc3\xa5ket eksempelvis fengsler og henrettelser, sammen med andre funksjoner som i henhold til forskeren Andrew Lintott viser at de hadde v\xc3\xa6rt \xc2\xaben blanding av politisjefer og fredsdommere\xc2\xbb. Capitales ble f\xc3\xb8rste gang etablert i tiden rundt 290\xe2\x80\x93287 f.Kr. De ble ledet av praetor urbanus. Disse triumvirat (eller tresviri nocturni) kan ogs\xc3\xa5 \xc3\xa5 ha hatt en del ansvar for brannkontroll. Triumviratet eller tresviri aere argento auro flando feriundo (for st\xc3\xb8pning og preging av mynter av bronse, s\xc3\xb8lv og gull) f\xc3\xb8rte tilsyn med utgivelsen av romerske mynter._NEWLINE_Kommisjoner p\xc3\xa5 tre menn ble ogs\xc3\xa5 utnevnt for slike hensikter \xc3\xa5 etablere kolonier (triumviri coloniae deducendae) eller distribuere land. Triumviri mensarii fungerte som offentlig banktjenester; den fulle utstrekning av dere finansielle funksjoner i 216 f.Kr., da kommisjonen inkluderte to menn av konsul\xc3\xa6r rang, har v\xc3\xa6rt emne for akademisk debatt. En annen form for kommisjon med tre menn var tresviri epulones, som hadde ansvaret for \xc3\xa5 organisere fester p\xc3\xa5 feriedager. Denne kommisjonen ble opprettet i 196 f.Kr. av tribunal lov p\xc3\xa5 folkets vegne, og antallet i denne kommisjonen ble senere \xc3\xb8kt til sju (septemviri epulones)._NEWLINE_I senrepublikken var de to politiske allianser med tre menn som har blitt kalt for triumvirater av moderne historikere, skj\xc3\xb8nt kun for den andre ble begrepet triumviri benyttet i samtiden for \xc3\xa5 s\xc3\xb8ke konstitusjonell presedens:_NEWLINE_Det f\xc3\xb8rste triumvirat er den uformelle politiske alliansen mellom Julius C\xc3\xa6sar, Marcus Licinius Crassus og Gnaeus Pompeius Magnus. Opplegget hadde ingen lovlig status, og dens hensikt var \xc3\xa5 konsolidere og befeste den politiske makten mellom de tre og deres tilhengere mot en elite i senatet. Etter at Crassus d\xc3\xb8de i 53 f.Kr., utkjempet de to andre en borgerkrig hvor Pompeius til sist ble drept og C\xc3\xa6sar etablerte sitt eneveldige styre som diktator p\xc3\xa5 livstid._NEWLINE_Det andre triumvirat er den politiske alliansen mellom Gaius Julius C\xc3\xa6sar Octavianus (senere \xc2\xabAugustus\xc2\xbb), Marcus Aemilius Lepidus og Marcus Antonius. Denne alliansen ble anerkjent som et triumvirat i samtiden. En Lex Titia formaliserte styret mellom de tre; Octavianus, Lepidus og Marcus Antonius. Det juridiske spr\xc3\xa5ket gjorde referanser til det tradisjonelle tresviri. Denne tre-menn kommisjonen for gjenopprettelsen av republikkens konstitusjon\xc2\xbb, tresviri rei publicae constituendae, ga makt til \xc3\xa5 opprette eller fjerne lover uten godkjennelse fra verken senatet eller folket; deres lovmessige beslutninger var ikke underlagt muligheter til \xc3\xa5 anke, og de navnga magistrater etter eget \xc3\xb8nske. Selv om republikkens konstitusjonelle maskiner ikke ble ugjenkallelig oppl\xc3\xb8st av Lex Titia, ble det aldri gjenopprettet som f\xc3\xb8r. Lepidus ble tidlig plassert p\xc3\xa5 sidelinjen i triumviratet, og Antonius ble fjernet i en p\xc3\xa5f\xc3\xb8lgende borgerkrig, og etterlot Octavianus som eneveldig hersker, i praksis som keiser, men tittelen han valgte var \xc2\xabf\xc3\xb8rsteborger\xc2\xbb og Augustus, som ogs\xc3\xa5 ble hans navn._NEWLINE_I ulike municipia (byer eller bykommuner) under prinsipatet (tiden mellom Augustus og Diokletian; 27 f.Kr. til 284 e.Kr.) var det fremste magistrat et kollegium p\xc3\xa5 tre, og som ble kalt for triumviri.'